Source: http://docplayer.hu/13623841-Magyar-automodell-bajnoksag-palyaversenyek-szabalyzata-1-10-elektromotoros-kategoriak-ervenyes-2008-tol-magyar-modellezo-szovetseg.html
Timestamp: 2017-12-11 13:31:41
Document Index: 8921408

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Magyar Autómodell Bajnokság. Pályaversenyek szabályzata 1/10 ELEKTROMOTOROS KATEGÓRIÁK. Érvényes: 2008-tól MAGYAR MODELLEZŐ SZÖVETSÉG - PDF
Download "Magyar Autómodell Bajnokság. Pályaversenyek szabályzata 1/10 ELEKTROMOTOROS KATEGÓRIÁK. Érvényes: 2008-tól MAGYAR MODELLEZŐ SZÖVETSÉG"
1 Magyar Autómodell Bajnokság Pályaversenyek szabályzata 1/10 ELEKTROMOTOROS KATEGÓRIÁK Érvényes: 2008-tól ÁLTALÁNOS SZABÁLYOK 1/10 ELEKTROMOS VERSENYEK MAGYAR MODELLEZŐ SZÖVETSÉG
2 Összeállította: az MMSZ autós szakbizottsága Ellenőrizte és szerkesztette: dr. Reé András Jóváhagyta: az MMSZ elnöksége MAGYAR MODELLEZŐ SZÖVETSÉG 1149 Budapest, Buzogány utca 7. II. 6. Copyright 2008 Minden jog fenntartva. Ezen dokumentum szerzői joga a Magyar Modellező Szövetség (MMSZ) tulajdona. Bármely személy, aki az MMSZ nevében jár el, vagy az MMSZ tagja, jogosult ezen dokumentum másolására, nyomtatására és terjesztésére, az alábbi feltételek szerint: 1. A dokumentum csak információs célra használható, kereskedelmi célokra nem. 2. Ezen dokumentum bármely teljes vagy részleges másolatának tartalmaznia kell ezen szerzői jogi figyelmeztetést.
3 MAGYAR AUTÓMODELL BAJNOKSÁG TARTALOM 1 Általános szabályok Magyar Autómodell Bajnokság Részvétel Európa- és Világbajnokságon Versenyrendezés Nevezések Segítők Egyéb rendelkezések Futamok befejezése Pontozás (EFRA GP1): Verseny megszakítása Pályaelőírások Elektromos versenykategóriák Időmérő futamok Döntő futamok Pontozás /10-es elektromos túraversenyek technikai szabályai Általános technikai szabályok Tuning kategória technikai szabályai Stock (19T) kategória technikai szabályai N (23T) kategória technikai szabályai M1 melléklet M2 melléklet Betétfutamok technikai szabályai Alap (27T) kategória technikai szabályai Forma-1 kategória technikai szabályai... 13
4 MAGYAR AUTÓMODELL BAJNOKSÁG Általános szabályok 1.1 Magyar Autómodell Bajnokság A Magyar Autómodell Bajnokságot (MAB) a Magyar Modellező Szövetség (MMSZ) írja ki az MMSZ Autós Szakbizottságának (ASZB) javaslata alapján kategóriánkénti sorozatverseny formájában. Az MAB-ba beszámító versenyek rendezőit és a MAB koordinátorát az MMSZ bízza meg. A versenyeken csak érvényes MMSZ tagkártyával (licensszel) rendelkező versenyzők indulhatnak. Az MAB versenyek száma kategóriától függően 6-10 az MAB kiírása szerint. A versenyzők a versenyeken elért helyezésükért az paragrafus szerint pontokat kapnak, amelyeket a versenysorozat végén összeadva adódik éves végeredményük. A végeredménybe kategóriánként meghatározott számú legjobb verseny számít be, a többi eredmény kiesik. A legtöbb pontot elért versenyző az adott évben a Magyar Bajnok. Pontegyenlőség esetén a több győzelmet elérő a győztes. Ha ez is megegyezik, akkor a második (és így tovább) helyezések döntenek. Ha semmiképpen sem lehet különbséget tenni, akkor holtversenyt kell hirdetni. Ekkor a következő helyezés(ek) üresen marad(nak). Több értékelhetetlen vagy elmaradt verseny esetén az értékelhető versenyek alapján történik a bajnokság értékelése. Év közbeni szabályváltoztatást különösen indokolt esetben az ASZB kezdeményezhet, amelynek életbelépéséhez az MMSZ jóváhagyása szükséges Részvétel Európa- és világbajnokságon a) Adott év első 5 helyezettje jogosult a következő év Európa- és világbajnoki futamain indulni az MMSZ jóváhagyásával. b) A helyezettek az első helytől hátrafelé haladva kaphatnak indulási jogot a Magyarország számára a novemberi EFRA AGM-en meghatározott helyek erejéig. A jobb helyezésű versenyző lemondhat az indulási jogáról, ekkor az utána következők kaphatnak jogot maximum az ötödik helyezettig. c) Az EFRA által biztosított helyek feltöltése érdekében az ASZB jogosult meghívni alacsonyabb helyezésű versenyzőt is, az MMSZ jóváhagyásával. d) Az indulási szándékot a bajnokság eredményének kihirdetése után, de még az EFRA AGM előtt jelezni kell az MMSZ irodának és az adott kategória EFRA kapcsolattartójának, hogy a megfelelő számú helyet a szövetség megigényelhesse. 1.2 Versenyrendezés A versenyek rendezését vállalhatja: klub, cég, magánszemély a kiírásban rögzítettek szerint. A versenybíróságnak három főből kell állnia. Minden, a szabályzatban nem részletezett vitás kérdésben a versenybíróság dönt Nevezések a) A versenyzők nevezésüket legkésőbb a versenyt megelőző második napon óráig kell leadják a versenyrendező által megjelölt formában (internet, , ). Helyszíni nevezések elfogadása a versenyrendező döntése alapján lehetséges. b) A versenyeken kategóriánként nevezési díjat kell fizetni. A díjakat az M1 melléklet tartalmazza. A nevezési díjak befizetése legkésőbb a verseny helyszínén történik, a versenyrendező által megjelölt időpontig. Ezen időpont után csak különeljárási díj megfizetése mellett lehet nevezni. c) A nevezést visszavonni a versenyt megelőző második napon óráig lehet. d) A nevezések állásáról a rendezőnek - attól kezdve, hogy a nevezéseket regisztrálni tudja tájékoztatást kell adnia. Ennek formáját a rendező a kiírásban meghatározhatja (telefon, internet, stb.). e) A versenyző a versenyek során rajtszámot kap, ezt kell használnia az időmérő ill. döntő futamokon. A rajtszámot fehér alapon fekete számmal az autó két oldalán, az első ajtókon, illetve az autó tetején, vagy elején kell feltüntetni. A rajtszámnak minden körülmények között jól láthatónak kell lenni.
5 MAGYAR AUTÓMODELL BAJNOKSÁG Segítők a) A versenyek lebonyolítása segítőket kíván. Ha a rendező klub nem tud biztosítani segítőket, akkor a különböző kategóriák, illetve csoportok egymásnak segítenek, a versenyrendező által kihirdetett módon. b) A pálya mentén a jeladók száma alapján ki kell kijelölni azokat a pontokat, ahol a segítőknek állniuk kell. c) Ha egy versenyző valamilyen okból felmentést kíván kapni a segítés alól, azt a versenybíróságnak be kell jelentenie. A versenybírók engedélyezhetik a távolmaradást. d) A segítőknek a futam indításáig el kell foglalniuk a kijelölt helyüket. A segítői feladat elmulasztása a versenyző addigi legjobb futam eredményének törlésével jár Egyéb rendelkezések A verseny napján legkésőbb 10 óráig eligazítást kell tartani, amelyen a versenyzőkkel ismertetik az időtáblát, és egyéb, a versenynapra vonatkozó szabályokat, kéréseket. A verseny rádiózavartól mentes lebonyolítása érdekében a rendezőség rendelkezhet úgy, hogy a versenyzők rádiójukat (rádió moduljukat) leadják. A futamok kezdetét 2 perccel a start előtt be kell bejelenteni. Ekkor (és csak ekkor) vehetik fel a versenyzők a jeladójukat, illetve a rádióadójukat. A versenyzőknek legkésőbb 10 másodperccel a start előtt el kell foglalniuk helyüket az emelvényen és a rajthelyen. A pályára késve lehelyezett autó csak a mezőny után indulhat. A versenybíróság dönti el, hogy ez a depóból, vagy a rajtrács végéről történik Futamok befejezése a) A versenyzők autójukat a depóban, a számukra kijelölt helyre kell leállítsák. b) Ki kell kapcsolni az autókat, és átadni műszaki ellenőrzésre. c) Ki kell venni és le kell adni a jeladókat (nem személyi jeladó esetén). Jeladót a depóból a futam után kivinni tilos. d) A depóból az autókat csak a versenybírók engedélyével lehet kivinni. e) A rádióadókat le kell adni. f) Az autók motorját a rendezőség bármikor, motormegbontással is ellenőrizheti Pontozás (EFRA GP1): 1. hely...50 pont 6. hely pont 11. hely...22 pont 16. hely...17 pont 2. hely...46 pont 7. hely pont 12. hely...21 pont 17. hely...16 pont 3. hely...42 pont 8. hely pont 13. hely...20 pont 18. hely...15 pont 4. hely...38 pont 9. hely pont 14. hely...19 pont 19. hely...14 pont 5. hely...34 pont 10. hely pont 15. hely...18 pont és tovább egyesével. 1.3 Verseny megszakítása Eső esetén a verseny nem kerül megszakításra, a futamok a meghirdetett időtábla szerint kerülnek lebonyolításra. Technikai probléma (pl. időmérő meghibásodása) vagy veszélyes időjárási körülmények (pl. vihar, villámlás, erős szél) esetén a versenybíróság megszakítja a versenyt. Amennyiben az aznapi időbeosztásban meghatározott eredményhirdetés időpontja előtt 3 órával nem lehet megkezdeni az első időmérőt, akkor a verseny elhalasztásra vagy törlésre kerül. Elhalasztott vagy törölt versenyek új időpontban történő lebonyolításáról az ASZB dönthet, az MMSZ jóváhagyásával. Futam megszakítás esetén a versenyzők azonnal be kell álljanak a depóba, a jeladókat le kell adni és a rádiókat ki kell kapcsolni. A futam ismétléséről vagy törléséről a versenybíróság dönt, a megszakított futam semmilyen formában nem vehető figyelembe az értékelésnél.
6 MAGYAR AUTÓMODELL BAJNOKSÁG Pályaelőírások Pályafelület: terempályák esetén a padlóhoz szorosan rögzített szőnyeg, szabadtéri versenyen csak sima felületű pálya engedélyezett. Pályaszélesség: minimum 3 méter. A jelölő vonalak színe jól látható legyen. Pályahossz: minimum 120 méter. A pálya vonalvezetése bal- és jobbkanyarokat, és több egyenes szakaszt kell tartalmazzon. A szegélyeken belül meg kell akadályozni a kanyarlevágást, valamint a pálya más részére történő áthaladást, maximum 2,5 centiméter magas kerékvetőkkel. Időmérő futamokhoz a startvonalat az időmérő hurok előtt kell kijelölni. A döntőkhöz a rajtrácsot a pálya adottságainak megfelelően kell kijelölni úgy, hogy a startvonal és az első kanyar között lehetőleg minimum 6 méter legyen. Az irányítói emelvényt úgy kell kialakítani, hogy azon 10 versenyző kényelmesen és biztonságosan elférjen. A vezetői állásokat jelzéssel kell elválasztani. Az irányítói emelvényről a pálya minden pontjának láthatónak kell lennie. Az emelvényen csak versenyzők és egy versenybíró tartózkodhatnak. Az emelvényt elfoglalni a nap elején a jeladók sorrendjében, később a versenyzők helyezési sorrendjében lehet, így megadva a lehetőséget, hogy a jobb eredményt elért versenyző hamarabb válasszon magának helyet. A futamok vége előtt az emelvényt elhagyni tilos, mert a távozó versenyző a többi versenyzőt megzavarhatja.
7 MAGYAR AUTÓMODELL BAJNOKSÁG Elektromos versenykategóriák Elektromos kategóriák esetében az év során megrendezett 6 versenyből az 5 legjobb eredményt kell figyelembe venni. A versenyek az alábbi magyar bajnoki kategóriákkal kerülnek megrendezésre: a) Tuning b) Stock (19T) c) N (23T) A versenyeken az alábbi betétfutamok megrendezésére kerülhet sor: - Alap (27T) - Forma-1 Ezen kategóriák technikai megkötéseit az M2 melléklet tartalmazza. Az időmérő és döntő futamokon maximum 10 autó indítható egy időben. Ettől a versenyrendező indokolt esetben eltérhet. Az időmérő és döntő futamok időtartama kategóriától függően: a) Tuning...5 perc b) Stock (19T)...6 perc c) N (23T)...6 perc plusz az utolsó kör befejezéséhez szükséges idő, ami nem haladhatja meg a 30 másodpercet. Az azonos kategóriájú futamok között minimum 1 óra szünetet kell tartani az akkumulátorok feltöltése céljából. A versenyzők (vagy segítőik) az autókat bekapcsolt állapotban, futamra készen kell a pályára helyezzék. Az autók pályára helyezéséről a versenybíróság a helyszínen más módon is rendelkezhet. 2.2 Időmérő futamok A versenyzők kategóriánként minimum 3 időmérő futamban vehetnek részt. Az időmérő futamokon az autók egy vonalból indulnak lépcsős egymás utáni, kb. 1 másodperces indítással. Az első futamban a rajtszám sorrendjében, a továbbiakban a legjobb eredmények sorrendjében. Az időmérés minden autó számára akkor kezdődik, amikor az autó áthalad az időmérő vonalon. Az első futamhoz a csoportok tagjait 10-nél több nevező esetén sorsolással, vagy a bajnokság pillanatnyi állása alapján kell meghatározni. Az időmérő futamokon legalább 4 egymás utáni kört meg kell tenni, különben a versenyző nem indulhat a versenyen. 2.3 Döntő futamok A döntőbeli rajtsorrendet az alábbiak szerint kell meghatározni: a) A legjobb időmérő eredmények döntik el a csoportbesorolást, ezeken belül az indulási sorrendet. b) A csoportbesorolás a növekvő idők sorrendjében történik. (A, B, C stb. döntő) c) Az időmérő futamokon elért legjobb eredményhez képest 10%-osnál nagyobb eltérések esetén a versenybíróságnak jogában áll a csoportokat úgy kialakítani, hogy egy csoportban minimum 6 autót indítva a gyengébbeknek új csoportot nyit. Minden döntős csoport számára minimum 3 döntő futamot kell rendezni. A döntőket a lassabbaktól a gyorsabbak felé kell megrendezni (pl. C, B, A sorrendben). A döntőkben az autók Forma-1 stílusú rajtrácsról indulnak. Soronként egy autó, minimálisan 2 méter különbséggel a sorok között. Az első rajtkockából induló versenyző megválaszthatja az indulási oldalt, a többi autót ennek megfelelően kell a rajtrácsra helyezni.
8 MAGYAR AUTÓMODELL BAJNOKSÁG A döntőkben a startjelet sípszó (vagy más jól felismerhető jelzés) jelzi, amelyet a start előtt 10 másodperccel bejelentett 10 másodperc a startig felszólítást követően az 5-ik másodperc után kell megadni. A rajtjel előtti bemozdulás esetén a versenybíróság megismételtetheti a rajtot, és a bemozduló versenyzőt a rajtrács végéről történő indulással büntetheti. Összesen maximum 3 rajt lehet, a 3. rajtnál bemozduló autó(k) STOP&GO büntetést kap(nak). A rajtot meg kell ismételni, ha a rajt utáni első kanyarban az első 3 pozícióban induló autót érintő ütközés történik. Tömegbaleset esetén a versenybíróság új rajtot rendelhet el. Ha legalább egy kört futottak az autók, akkor a futamot el lehet halasztani az erre fenntartott időre, az akkuk újratöltése érdekében. Ha bármilyen okból nem lehet megtartani egy vagy több döntő futamot, akkor a sorrendet és a győztest a csoport által már lefutott futamok alapján kell meghatározni. 2.4 Pontozás A verseny végeredményét a következőképpen kell meghatározni: a) A döntő futamok közül a versenyző két legjobb eredményét kell figyelembe venni úgy, hogy a helyezéseket összeadják. Az így kapott eredmény lesz a verseny végeredménye, a legkisebb ponttól a nagyobb pontszámok felé haladva. Pontegyenlőség esetén a két legjobb eredmény szorzata, további egyenlőség esetén a legjobb futameredmény (körszám, idő) számít. b) Óvásra a verseny napján az eredményhirdetésig van lehetőség, amelyet a versenybírósághoz kell benyújtani óvási díj megfizetése mellett. Óvást csak az azonos kategóriában induló versenyző nyújthat be, és csak arra a futamra, amelyben ő is indult /10-es elektromos túraversenyek technikai szabályai Általános technikai szabályok Autó A futamokon tetszőleges gyártmányú, 1/10 méretarányú, 4 független kerékfelfüggesztésű, 4wd autók indulhatnak. Maximális szélesség karosszéria nélkül: mm Maximális tengelytáv (wheelbase): mm Minimális hasmagasság (csak szőnyeges versenyeken):...5 mm Karosszéria A karosszériákat elől és hátul az ütköző alsó vonalánál, valamit oldalt az ajtó alsó vonalánál feljebb kivágni nem szabad. A jeladó, karosszériarögzítő és antennakivezetést, valamint szárnyrögzítést szolgáló maximum 10 mm átmérőjű nyílásokon kívül más nyílás nem engedélyezett. Maximális szélesség karosszériával: mm Minimális magasság karosszériával (menetkész állapotban): mm Szárnyak rögzítése kizárólag az autó hátulján megengedett. A szárny semmilyen része sem nyúlhat túl a tető legmagasabb pontján és az autó oldalán. A szárny 10 mm-el nyúlhat a karosszéria mögé. A szárny oldallezáró lapja nem nyúlhat a szárny felső éle fölé. Szárny maximális hosszúság: mm Szárny keresztmetszet maximális befoglaló mérete:...40mm x 25 mm (szélesség x magasság) Megjelenés A verseny látványossága érdekében az autóknak valósághűnek, befejezett festésűeknek, hiánytalannak kell lenniük. A szélvédők, ablakok befestése nem, áttetsző sötétítése megengedett (kivétel ez alól a gyárilag festett karosszériák). A karosszériáknak a futamok alatt biztonságosan rögzítettnek kell lenniük.
9 MAGYAR AUTÓMODELL BAJNOKSÁG Akkumulátorok Futam alatt akkumulátor nem cserélhető, és nem tölthető. A motor tápellátására használt akkumulátoron kívül egyéb akkumulátor használata nem engedélyezett. Az akkumulátor csatlakoztatása az autó elektronikája felé bontható kell legyen (közvetlen forrasztott kábelezés nem engedélyezett) Gumik, felnik A bajnokság futamain csak és kizárólag az alábbi gyártmányú gumi gyárilag előreszerelt változata használható, előreszerelt felnivel és töméssel együtt: Xceed 28(green), Xceed 32(orange) A gumikon, töméseken, és felniken a gyári állapothoz képest semmilyen módosítás nem engedélyezett. Az egy versenyen felhasználható kerékgarnitúrák száma nem korlátozott. Szagtalan tapadásnövelő szerek használata megengedett Rádiók A versenyzőknek változtatható frekvenciájú vagy csatornájú rádióval kell rendelkezniük: Cserélhető kristálypár (ebben az esetben legalább 2 pár kristállyal, két különböző frekvenciával kell rendelkezzenek); Szintézeres rádió és vevő; DSM rendszerű 2,4 GHz-es rádió és vevő. A versenyzők kötelesek a versenybíróság által meghatározott frekvenciát vagy csatornát használni. Feloldhatatlan rádiófrekvencia ütközés esetén a jobb eredménnyel rendelkező versenyző indulhat a futamon Korlátozások A versenyek alapvetően a vezetési tudást hivatottak mérni, ezért a segédeszközök használata korlátozott. Nem megengedett: több fokozatú váltó csúszó kuplung aktív felfüggesztés stabilizáló giroszkóp használata. Csak az autó álló helyzetében állítható differenciálmű engedélyezett. Csak az autó álló helyzetében állítható programozható szabályzó engedélyezett. A rádióvevőhöz csak két eszköz kormányszervó és szabályzó kapcsolása engedélyezett, minden egyéb jel (csatorna) használata tilos. Tiltott eszközök felhasználása a versenyből történő azonnali kizárással jár Tuning kategória technikai szabályai Autó Minimális súly menetkész állapotban: 1400 g személyi jeladó nélkül, 1422 g személyi jeladóval Karosszéria Bármilyen gyártmányú, túraautó jellegű karosszéria használata engedélyezett, amely szerepel az EFRA homologizációs listán, és megfelel a pontban megadott méretelőírásoknak Akkumulátorok Az autókban kereskedelmi forgalomban kapható, Sub-C méretű 1,2 V-os, 23 mm átmérőjű, 44 mm hosszú (+/- gyártási szórás) NiCd, vagy NiMh cellák használhatók. A motor táplálására használható cellák száma: 5 db Motorok Az EFRA által engedélyezett szénkefe nélküli (brushless) rendszerek és a szénkefés motorok korlátozás nélkül használhatók.
10 MAGYAR AUTÓMODELL BAJNOKSÁG Stock (19T) kategória technikai szabályai Autó Minimális súly menetkész állapotban: 1400 g személyi jeladó nélkül, 1422 g személyi jeladóval Karosszéria Bármilyen gyártmányú, túraautó jellegű karosszéria használata engedélyezett, amely megfelel a pontban megadott méretelőírásoknak Akkumulátorok Az autókban kereskedelmi forgalomban kapható, Sub-C méretű 1,2 V-os, 23 mm átmérőjű, 44 mm hosszú (+/- gyártási szórás) NiCd, vagy NiMh cellák használhatók. A motor táplálására használható cellák száma: 6 db. Az autókban kereskedelmi forgalomban kapható, gyárilag vagy utólagosan védőtokozással ellátott, 2 cellás, 7,4 V névleges feszültségű, Li-Po (és egyéb Li technológiájú) akkumulátorok használhatók Motorok Bármilyen, kereskedelmi forgalomban kapható szénkefés motor használható az alábbi megkötésekkel: átmérő: maximum 37 mm motorházfal hossza: maximum 53 mm 3 pólusú forgórész pólusonként minimum 19 (folyamatos) réztekercselés a forgórészen gyári tekercsszám megjelölés 2 szénkefe. A motorokhoz bármilyen kereskedelmi forgalomban kapható szénkefe használható. A motorokhoz bármilyen kereskedelmi forgalomban kapható szénkeferugó használható. Bármilyen, kereskedelmi forgalomban kapható szénkefe nélküli (brushless) rendszer használható az alábbi megkötésekkel: fázisonként minimum 10.5 (folyamatos) réztekercselés kék színkóddal ellátott motorok. A motorokat a versenybíróság a verseny folyamán bármikor ellenőrizheti. Abban az esetben, ha a motor nem felel meg a fenti paramétereknek, a versenyző aktuális futameredményét törlik N (23T) kategória technikai szabályai Autó Minimális súly menetkész állapotban: 1400 g személyi jeladó nélkül, 1422 g személyi jeladóval Karosszéria Bármilyen gyártmányú, túraautó jellegű karosszéria használata engedélyezett, amely megfelel a pontban megadott méretelőírásoknak Akkumulátorok Az autókban kereskedelmi forgalomban kapható, Sub-C méretű 1,2 V-os, 23 mm átmérőjű, 44 mm hosszú (+/- gyártási szórás) NiCd, vagy NiMh cellák használhatók. A motor táplálására használható cellák száma: 6 db. Az autókban kereskedelmi forgalomban kapható, gyárilag vagy utólagosan védőtokozással ellátott, 2 cellás, 7,4V névleges feszültségű, Li-Po (és egyéb Li technológiájú) akkumulátorok használhatók.
11 MAGYAR AUTÓMODELL BAJNOKSÁG Motorok Bármilyen, kereskedelmi forgalomban kapható szénkefés motor használható az alábbi megkötésekkel: átmérő: maximum 37 mm motorházfal hossza: maximum 53 mm 3 pólusú forgórész pólusonként minimum 23 (folyamatos) réztekercselés a forgórészen gyári tekercsszám megjelölés 2 szénkefe. A motorokhoz bármilyen kereskedelmi forgalomban kapható szénkefe használható. A motorokhoz bármilyen kereskedelmi forgalomban kapható szénkeferugó használható. Bármilyen, kereskedelmi forgalomban kapható szénkefe nélküli (brushless) rendszer használható az alábbi megkötésekkel: fázisonként minimum 13.5 (folyamatos) réztekercselés narancssárga színkóddal ellátott motorok. A motorokat a versenybíróság a verseny folyamán bármikor ellenőrizheti. Abban az esetben, ha a motor nem felel meg a fenti paramétereknek, a versenyző aktuális futameredményét törlik.
12 MAGYAR AUTÓMODELL BAJNOKSÁG Díjak: M1 melléklet Nevezési díj: Minden további kategória: Különeljárási díj: Óvási díj: 3000 Ft / fő / kategória 1000 Ft / fő / kategória 500 Ft / fő / kategória 5000 Ft
13 MAGYAR AUTÓMODELL BAJNOKSÁG M2 melléklet 2.6 Betétfutamok technikai szabályai Alap (27T) kategória technikai szabályai Autó Minimális súly menetkész állapotban: 1400 g személyi jeladó nélkül, 1422 g személyi jeladóval Karosszéria Bármilyen gyártmányú, túraautó jellegű karosszéria használata engedélyezett, amely megfelel a pontban megadott méretelőírásoknak Akkumulátorok A bajnokság futamain csak és kizárólag az alábbi gyártmányú és kapacitású akkumulátorok használhatóak: Nosram/LRP gyártmányú 2200 NiCD akkumulátor pakkok Az akkumulátorok kezelése és karbantartása érdekében a pakkok megbontása és forrasztással egymás mellé helyezése, valamint a csatlakozók lecserélése engedélyezett, de az akkumulátor csatlakoztatása az autó elektronikája felé továbbra is bontható kell legyen Motorok Az autókban csak a rendező által a verseny helyszínén biztosított, 27 körös szénkefés motorok használhatók. A motorokon semmilyen módosítás nem engedélyezett. A motorcsatlakozók bekötése módosítható, közvetlen forrasztással helyettesíthető. A motorok átvételére a nevezéskor van lehetőség, leadásuk a kategória utolsó futama után de az eredményhirdetés előtt történik. A kiosztott motor leadásának elmulasztása, más motor használata, illetve a motor bármilyen módon történő átalakítása esetén a versenyzőt a teljes versenysorozatból azonnal kizárják Végáttétel Az autókban használható legnagyobb végáttétel: 5, Forma-1 kategória technikai szabályai Autó A kategória futamain tetszőleges gyártmányú, 1/10-es méretarányú, 2wd és 4wd formula autók indulhatnak Karosszéria Az autókon csak 1/10-es méretarányú, formula autó jellegű karosszériák, és az adott karosszériához illeszkedő szárnyak használhatók. (GT, Le-Mans és túraautó jellegű karosszériák nem használhatók.) Akkumulátorok Az autókban kereskedelmi forgalomban kapható, Sub-C méretű 1,2 V-os, 23 mm átmérőjű, 44 mm hosszú (+/- gyártási szórás) NiCd, vagy NiMh cellák használhatók. A motor táplálására használható cellák száma: 6 db Az autókban kereskedelmi forgalomban kapható, gyárilag vagy utólagosan védőtokozással ellátott, 2 cellás, 7,4 V névleges feszültségű, Li-Po (és egyéb Li technológiájú) akkumulátorok használhatók.
14 MAGYAR AUTÓMODELL BAJNOKSÁG Motorok Bármilyen, kereskedelmi forgalomban kapható szénkefés motor használható az alábbi megkötésekkel: átmérő: maximum 37 mm motorházfal hossza: maximum 53 mm 3 pólusú forgórész pólusonként minimum 23 (folyamatos) réztekercselés a forgórészen gyári tekercsszám megjelölés 2 szénkefe. A motorokhoz bármilyen kereskedelmi forgalomban kapható szénkefe használható. A motorokhoz bármilyen kereskedelmi forgalomban kapható szénkeferugó használható. Bármilyen, kereskedelmi forgalomban kapható szénkefe nélküli (brushless) rendszer használható az alábbi megkötésekkel: fázisonként minimum 13.5 (folyamatos) réztekercselés narancssárga színkóddal ellátott motorok. A motorokat a versenybíróság a verseny folyamán bármikor ellenőrizheti. Abban az esetben, ha a motor nem felel meg a fenti paramétereknek, a versenyző aktuális futameredményét törlik Gumik, felnik Az autókon tetszőleges gyártmányú, 1/10-es méretarányú, formula autókra illeszkedő gumi, felni vagy szivacskerék használható.